LT
C 317/10
Europos Sąjungos oficialusis leidinys
2023 9 7
Išankstinis pranešimas apie koncentraciją (Byla M.11261 – ARDIAN / ATTERO) Bylą numatoma nagrinėti supaprastinta tvarka (Tekstas svarbus EEE)
(2023/C 317/07) 1.
2023 m. rugpjūčio 30 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „Ardian France S.A.“ (toliau – „Ardian“, Prancūzija), kontroliuojama grupės „Ardian Group“ pagrindinės patronuojančiosios įmonės „Ardian Holding S.A.S“ (Prancūzija), — „Sabaton Ventures Holdco B.V.“ (Nyderlandai), grupės „Attero Group“ (toliau – „Attero“, Nyderlandai) pagrindine patronuojančiąja įmone.
Įmonė „Ardian“ įgis, kaip apibrėžta Susijungimų reglamento 3 straipsnio 1 dalies b punkte, išskirtinę visos įmonės „Attero“ kontrolę.
Koncentracija vykdoma perkant akcijas.
2.
Įmonių verslo veikla:
— „Ardian“ yra privataus kapitalo investuotoja ir turto valdytoja, — „Attero“ yra atliekų tvarkymo ir apdorojimo įmonė.
Jos veikla apima energijos gavimą iš atliekų, plastiko perdirbimą, organinių atliekų apdorojimą, inertinių mineralinių atliekų naudojimą, dirvožemio valymą ir šiukšlių perdirbimą. 3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 (2) procedūros reikėtų pažymėti, kad šią bylą numatoma nagrinėti pranešime nurodyta tvarka.
4.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
Pastabos Komisijai turi būti pateiktos ne vėliau kaip per 10 dienų nuo šio pranešimo paskelbimo.
Visoje korespondencijoje turėtų būti pateikiama ši nuoroda: M.11261 – ARDIAN / ATTERO Pastabas Komisijai galima siųsti e. paštu arba paštu.
Kontaktiniai duomenys: E. paštas: COMP-MERGER-REGISTRY@ec.europa.eu Pašto adresas European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) OL L 24, 2004 1 29, p. 1 (Susijungimų reglamentas).
(2) OL C 366, 2013 12 14, p. 5.